A DOME Group Hungary Zrt. és leányvállalatainak

INTEGRÁLT MINŐSÉGI-, KÖRNYEZETI-, MUNKABIZTONSÁGI, ÉS FENNTARTHATÓSÁGI POLITIKÁJA

A DOME Group Hungary Zrt. célja a piacon megszerzett pozíció erősítése, megrendelői, vevői körének további bővítése az érdekelt felek igényeinek és elvárásainak magas fokú kielégítése mellett. A társadalmi felelősségvállalás tudatában a folyamatok megvalósítása során értékeljük azok környezetet terhelő jellegét és törekszünk arra, hogy ezen hatásukat mindinkább csökkentsük. A társaság munkafolyamatai gyakorta veszélyes körülmények közt kerülnek megvalósításra, így a szabályozó és ellenőrző rendszer alkalmazásával biztosítjuk a munkatársaink egészségének védelmét, a kockázatok csökkentését. Cél a biztonsági és környezetvédelmi előírások betartásával folytatott, fenntartható üzleti tevékenység végzése. Fenntarthatósági tényezők: környezeti, társadalmi és munkavállalói szempontok, az emberi jogok tiszteletben tartása, valamint a korrupció és a vesztegetés elleni küzdelem.

Főbb tevékenységi területein, (Központi irányítási tevékenység, Ingatlanüzemeltetés és tanácsadás, építőipari felújítás, Energetikai tanácsadás, vagyonvédelem) a fenti célok megvalósítása érdekében a Társaság az alábbi feladatokat kívánja megvalósítani:

* A társaság vezetése vállalja az elszámoltathatóságot az irányítási rendszer eredményességéért.
* A társaság az általa nyújtott szolgáltatásainak minőségével, korszerűségével és megbízhatóságával a mindenkori piaci, megrendelői, vevői elvárásokat kívánja teljesíteni.
* A társaság a megrendelői, vevői igények naprakész ismerete, valamint az esetleges problémák kezelése érdekében nonstop elérhetőséget biztosít.
* Az ügyfelek igényeit folyamatosan figyelemmel kísérjük, megbízóink elégedettségét rendszeresen mérjük a javítás és a jobb megfelelés céljából. Az érdekelt felekkel a jó és korrekt partneri kapcsolat kialakítása a cél. A társaság a megbízói követelmények megértéséért, valamint a folyamatok fejlesztése érdekében a kockázatalapú, folyamatszemléletű gondolkodásmódot alkalmazza a folyamatok tervezése és működtetése során.
* A társaság elkötelezte magát folyamatainak és irányítási rendszerének állandó javítására, folyamatos fejlesztésére a minőségi, környezeti, és a munkabiztonsági hatékonyság növelése érdekében.
* A társaság elkötelezte magát az azonosított környezeti tényezők vonatkozásában vállalt követelmények teljesítésére, a környezet védelme, valamint a környezetszennyezés megelőzése mellett.
* A társaság elkötelezte magát a sérülések és az egészségkárosodás megelőzése, továbbá a munkabiztonsági és egészségvédelmi rendszer bevezetése, működtetése és fejlesztése mellett.
* A társaság ügyvezetése elkötelezte magát az MSZ EN ISO 9001:2015, az MSZ EN ISO 14001:2015, valamint az MSZ ISO 45001:2018, irányítási rendszerszabványok előírásainak megfelelő Integrált Irányítási Rendszer kiépítésére, fenntartására, működtetésére és folyamatos, fenntartható fejlesztésére.
* A társaság munkatársai, a vezérigazgató, a vezérigazgató-helyettesek és az igazgatók rendszeres képzésben részesülnek, melynek célja a szakmai ismeretek bővítése mellett a tudatosság, elkötelezettség és a felelősségvállalás fejlesztése.
* A társaság a vonatkozó törvényeknek, jogszabályoknak és egyéb külső előírásoknak megfelelően végzi tevékenységét.
* A társaság elkötelezte magát a környezeti célok és előirányzatok megfogalmazása, megvalósítása és felülvizsgálata mellett, különös tekintettel az üvegházhatású gázok kibocsátásának csökkentésére, az energiahatékonyságra, a megújuló energiák használatára, valamint a fenntartható erőforrás-gazdálkodásra.
* A társaság székhelyén és ideiglenes munkavégzési területein olyan munkakörülményeket valósít meg, amelyek a biztonságos és minőségi munkavégzéshez optimális lehetőséget biztosítanak.

Intézkedéseinkkel arra törekszünk, hogy a gazdaságos működés eredményeként a mindenkori személyi és tárgyi feltételek biztosítottak legyenek olyan mértékben, amelyek lehetőséget adnak a minőségi, biztonságos és környezetkímélő munkavégzéshez.

Továbbá célunk, hogy olyan környezetet biztosítsunk munkatársaink számára, ahol képzettségüket és képességüket a Társaság és saját érdekük érvényesítése eléréséhez kamatoztatni tudják. A munkatársak oktatása, az eszközök kiválasztása és a munkakörnyezet kialakítása során kiemelten vesszük figyelembe a környezetvédelmi és az egészségvédelmi szempontokat. Képzési programokat biztosítunk vezetőink és munkatársaink számára, hogy munkájukat felelősen, környezettudatos módon, biztonságosan végezzék.

Ügyfeleink igényeinek magas szintű teljesítése érdekében kölcsönösen előnyös partneri kapcsolatot alakítottunk ki és tartunk fenn beszállítóinkkal, valamint alvállalkozóinkkal, akik felé minőségi, környezeti és munkabiztonsági politikánkat szintén kommunikáljuk. Együttműködő partnereink kiválasztásakor arra törekszünk, hogy támogassuk a hazai mikrovállalkozásokat.

Munkafolyamatainkat magas minőségben a vevői elvárásoknak megfelelően és a kapcsolódó jogszabályi, szabványi előírásokkal összhangban valósítjuk meg.

Nagy hangsúlyt fektetünk a nem megfelelőségek gyors korrekciójára, a kapcsolódó információk gyűjtésére, elemzésére és a kiváltó okok feltárására.

Valamennyi munkatárssal szemben elvárás, hogy észrevételeivel hozzájáruljon a szervezet fejlődéséhez, a folyamatok javításához. Ehhez a teljes fokú vezetői elkötelezettség mellett megfelelő kommunikációs eszközöket, fórumokat és motiváló eszközöket alkalmazunk, továbbá elvárjuk és elősegítjük a munkatársaink részvételét a magas minőség, a környezeti fenntarthatóság, valamint a biztonságos munkafeltételek megteremtésében létesítménygazdálkodási tevékenységük során.

Budapest, 2023. szeptember 01.

 **Décsi Gábor,**

vezérigazgató